21. augusts

**21. augusts** ir gada 233. diena pēc Gregora kalendāra (234. garajā gadā). Līdz gada beigām ir atlikušas 132 dienas.

## Vārda dienas
Janīna, Linda

## Notikumi
* 1911. gads — Luvras muzeja darbinieks Vinčenco Perudža nozaga vienu no pazīstamākajiem mākslas darbiem pasaulē — Leonardo da Vinči "Mona Liza".
* 1915. gads — Pirmais pasaules karš: Turcijā biezas miglas laikā mīklainos apstākļos pazuda 145 cilvēku liels britu kājnieku bataljons.
* 1942. gads — Otrais pasaules karš: Kaujas par Kaukāzu laikā vācu karavīri uzstādīja karogu Elbrusa virsotnē.
* 1945. gads — Otrais pasaules karš: ASV pārtrauca materiālu piegādes PSRS pēc lendlīza programmas.
* 1957. gads — PSRS pirmais pasaulē sekmīgais starpkontinentālās ballistiskās raķetes R-7 starts.  par to tika paziņots publiski.
* 1959. gads — Havajas kļuva par ASV 50. štatu.
* 1965. gads — ''Gemini'' programma: palaists kosmosa kuģis *[[Gemini 5]]*.
* 1979. gads — pieņemts pašreizējais Ekvatoriālās Gvinejas karogs un ģerbonis.
* 1983. gads — Manilā neilgi pēc atgriešanās no trimdas tika noslepkavots Filipīnu opozīcijas līderis Benigno Akvino.
* 1986. gads — no Ņosa ezera Kamerūnā pēkšņi izdalījās 1,6 miljoni tonnu ogļskābās gāzes, 20 km rādiusā izraisot ap 1800 cilvēku nāvi.
* 1991. gads:
** izgāzās PSRS valsts apvērsums;
** pieņēma konstitucionālo likumu "Par Latvijas Republikas valstisko statusu";
** Latvija atjaunoja neatkarību (no PSRS);
** Kirgizstāna proklamēja neatkarību (no PSRS).
* 1993. gads — NASA zaudēja kontaktu ar Marsa zondi *[[Mars Observer]]* trīs dienas pirms ieiešanas planētas orbītā.

## Dzimuši
* 1765. gads — Viljams IV (*William IV*), Apvienotās Karalistes karalis (miris 1837. gadā)
* 1789. gads — Ogistēns Košī (*Augustin Cauchy*) franču matemātiķis (miris 1857. gadā)
* 1870. gads — Jēkabs Alksnis, latviešu ķirurgs (miris 1957. gadā)
* 1927. gads — Tomass Monsons (*Thomas Monson*), Pēdējo dienu svēto Jēzus Kristus baznīcas prezidents (miris 2018. gadā)
* 1929. gads — Vija Artmane, latviešu aktrise (mirusi 2008. gadā)
* 1934. gads — Genadijs Aihī (*Генна́дий Айги́*), čuvašu izcelsmes dzejnieks un tulkotājs (miris 2006. gadā)
* 1936. gads — Vilts Čemberlens (*Wilt Chamberlain*), ASV basketbolists (miris 1999. gadā)
* 1938. gads — Kenijs Rodžerss (*Kenny Rogers*), ASV mūziķis (miris 2020. gadā)
* 1939. gads — Festuss Mogae (*Festus Mogae*), Botsvānas politiķis
* 1944. gads:
** Pēteris Cimdiņš, latviešu biologs, pasniedzējs un politiķis (miris 2024. gadā)
** Pīters Vīrs (*Peter Weir*). Austrālijas kinorežisors
* 1952. gads — Jirži Paroubeks (*Jiří Paroubek*), čehu politiķis
* 1954. gads — Tatjana Jemeļjanova (*Татьяна Емельянова*), Latvijas politiķe
* 1956. gads — Kima Ketrola (*Kim Cattrall*), ASV aktrise
* 1961. gads — Stīvens Hilenburgs (*Stephen Hillenburg*), amerikāņu animators (miris 2018. gadā)
* 1967. gads — Kerija Anna Mosa (*Carrie-Anne Moss*), Kanādas aktrise
* 1972. gads — Anna Orlova, Latvijas kamaniņu braucēja
* 1973. gads:
** Sergejs Brins (*Сергей Брин*, *Sergey Brin*), amerikāņu matemātiķis un datorzinātnieks
** Nikolajs Valujevs (*Николай Валуев*), krievu bokseris
* 1975. gads — Alīsija Vita (*Alicia Witt*), amerikāņu aktrise
* 1984. gads — Vestards Šimkus, latviešu pianists
* 1986. gads — Useins Bolts (*Usain Bolt*), Jamaikas vieglatlēts, sprinteris.
* 1987. gads — Dmitrijs Mihailovs, Latvijas futbolists
* 1988. gads — Roberts Levandovskis (*Robert Lewandowski*), poļu futbolists
* 1989. gads — Haidena Panetjēra (*Hayden Panettiere*), amerikāņu aktrise un dziedātāja
* 1991. gads — Leandro Bakuna (*Leandro Bacuna*), Kirasao futbolists
* 1996. gads — Sofjāns Amrābats (سفيان أمرابط), Marokas futbolists

## Miruši
* 1614. gads — Eržēbeta Bātori (*Báthori Erzsébet*), ungāru augstmane un slepkava (dzimusi 1560. gadā)
* 1723. gads — Dimitrije Kantemirs (*Dimitrie Cantemir*), Moldāvijas valdnieks, literāts (dzimis 1673. gadā)
* 1919. gads — Lorenss Dohertijs (*Laurence Doherty*), britu tenisists (dzimis 1875. gadā)
* 1920. gads — Reinis Kaudzīte, latviešu rakstnieks un skolotājs (dzimis 1839. gadā)
* 1940. gads — Ļevs Trockis (*Лев Троцкий*), Krievijas revolucionārs (dzimis 1879. gadā)
* 1961. gads — Pjērs Žoržs Luijs d'Užē (*Pierre Georges Louis d'Hugues*), franču paukotājs (dzimis 1873. gadā)
* 1997. gads — Jurijs Ņikuļins (*Юрий Никулин*), krievu klauns un kinoaktieris (dzimis 1921. gadā)
* 1995. gads — Subrahmanjans Čandrasekars (*Subrahmanyan Chandrasekhar*), Indijā dzimis astrofiziķis (dzimis 1910. gadā)
* 2008. gads — Imants Magone, latviešu horeogrāfs (dzimis 1936. gadā)
* 2012. gads — Viljams Tarstons (*William Thurston*), ASV matemātiķis (dzimis 1946. gadā)
* 2013. gads — Čārlzs Gordons Fulertons (*Charles Gordon Fullerton*), ASV kosmonauts (dzimis 1936. gadā)

## Svētku un piemiņas dienas
* Konstitucionālā likuma "Par Latvijas Republikas valstisko statusu" pieņemšanas un Latvijas Republikas faktiskās neatkarības atjaunošanas diena (Latvija)